एक्सीडेंट में घायल युवक की मौत
इंदौर | केसरबाग ब्रिज पर एक्सीडेंट में घायल हुए एक युवक ने दम तोड़ दिया। वह बाइक से गिर गया था, जिसके बाद उसे अस्पताल में भर्ती किया गया था। अन्नपूर्णा पुलिस के मुताबिक गोयल नगर में रहने वाला 26 वर्षीय भावेश पिता दिलीप गोयल 26 फरवरी की रात को केसरबाग ब्रिज से बाइक से लौट रहा था, तभी वह अपनी बाइक से गिर गया था। उसका निजी अस्पताल में इलाज चल रहा था। बताया जा रहा है कि भावेश का 3 मार्च को जन्मदिन था। उसकी करीब 8 माह पहले शादी हुई थी। वह फल व्यापारी है। पलासिया क्षेत्र में उसकी शॉप है।
hin_Deva hin_Deva